Rozhodnutie Komisie
z 10. februára 1989,
ktoré sa týka uzatvorenia Dohody o Spolupráci medzi Európskym Spoločenstvom pre atómovú energiu a vládou Japonska v oblasti riadenej jadrovej syntézy Komisiou za a v mene Spoločenstva
(89/149/Euratom)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva pre jadrovú energiu, najmä na druhý odsek jej článku 101,
keďže Rada svojím rozhodnutím z 23. januára 1989 schválila uzatvorenie Dohody o spolupráci medzi Európskym spoločenstvom pre atómovú energiu a vládou Japonska v oblasti riadenej jadrovej syntézy,
ROZHODLA TAKTO:
Článok 1
Dohoda o spolupráci medzi Európskym spoločenstvom pre atómovú energiu a vládou Japonska v oblasti riadenej jadrovej syntézy sa uzatvára v mene Spoločenstva.
Znenie dohody o spolupráci je priložené k tomuto rozhodnutiu.
Článok 2
Predseda Komisie je poverený vymenovať osobu oprávnenú na podpísanie dohody o spolupráci na účel zaviazania Európskeho spoločenstva pre atómovú energiu.
V Bruseli 10. februára 1989